

 ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΓΕΙΑΣ

2Η ΥΓΕΙΟΝΟΜΙΚΗ ΠΕΡΙΦΕΡΕΙΑ ΠΕΙΡΑΙΩΣ ΚΑΙ ΑΙΓΑΙΟΥ

**Γ.Ν. ΜΥΤΙΛΗΝΗΣ «ΒΟΣΤΑΝΕΙΟ»**

 **Μυτιλήνη 9/11/2023**

 **Προς:**

 **- Μέσα Ενημέρωσης**

 **- Ιστοσελίδα Νοσοκομείου**

**ΔΕΛΤΙΟ ΤΥΠΟΥ**

 Η Διοίκηση του Νοσοκομείο της Μυτιλήνης λαμβάνοντας υπ όψιν αιτήματα από γονείς για ενημερώσεις σε θέματα ψυχικής υγείας παιδιών και εφήβων, που βρίσκονται σε διαδικασία πανελληνίων, προγραμματίζει Βιωματικές Συναντήσεις Ενημέρωσης από το Γραφείο Ψυχολόγων με το γενικό τίτλο «Ρωτώ – Απαντώ»

 Σκοπός των συναντήσεων είναι οι γονείς να θέσουν υπόψιν των ψυχολόγων τις απορίες , σκέψεις , απόψεις, που τους απασχολούν και να λάβουν απαντήσεις από ειδικούς, ώστε να δημιουργηθεί ένα καλό κλίμα εμπιστοσύνης και συνεργασίας με τα παιδιά τους και στην οικογένεια.

 Θα πραγματοποιηθούν δια ζώσης συναντήσεις 1 φορά την εβδομάδα, ημέρα Τετάρτη, στις 17.30 στην αίθουσα εκδηλώσεων του Νοσοκομείου (πρώην εμβολιαστικό κέντρο)

Το πρόγραμμα των συναντήσεων έχει ως εξής :

**1η Θεματική Ενότητα:** Τετάρτη 16 Νοέμβρη 2023 ώρα 17.30 : «Τα Παιδιά μας και Εμείς»

**2η Θεματική Ενότητα:** Τετάρτη 23 Νοέμβρη 2023 ώρα 17.30: «Γονείς και έφηβοι σε κρίση»

**3η Θεματική Ενότητα:** Τετάρτη 30 Νοέμβρη 2023 ώρα 17.30: «Γονείς Έφηβος Σχολείο» «Επαγγελματικός Προσανατολισμός;» «Πανελλήνιες»

**4η θεματική Ενότητα:** Τετάρτη 06 Δεκέμβρη 2023 ώρα 17.30 « Έφηβος και Ασφαλές Διαδίκτυο»

**5η Θεματική Ενότητα**: Τετάρτη 13 Δεκέμβρη 2023 ώρα 17.30: «Έφηβος και Σεξουαλικότητα»

**6η Θεματική Ενότητα**: Τετάρτη 20 Δεκέμβρη 2023 ώρα 17.30: «Οικογένεια σε πένθος, σε διάσταση, σε διαζύγιο»

Πληροφορίες , Δηλώσεις Συμμετοχής Γραφείο Ψυχολόγων:

email: grafpsychologos@vostanio.gov.gr

 Η ομάδα θα έχει περιορισμένο Αριθμό Συμμετεχόντων (έως 25 άτομα), ώστε να διευκολυνθεί η ομαλή διεξαγωγή της συνάντησης.

 Η προσπάθεια μας συνεχίζεται για την περαιτέρω βελτίωση των παρεχόμενων υπηρεσιών υγείας προς τους κατοίκους του τόπου μας, τις οποίες και οφείλουμε.

**Από το Γραφείο Διοίκησης Γ.Ν. Μυτιλήνης «Βοστάνειο»**